open-index/open-wikipedia-markdown huggingface dataset:
ขุนศรีศรัทธาแห่งบ้านท่าแค

**ขุนศรีศรัทธาแห่งบ้านท่าแค** หรือ **ขุนศรีศรัทธาท่าแค** หรือ **เทพสิงหร** บ้างออกเสียงว่า **เทพสิงขร** หรือ **เทพสิงหล** เป็นชื่อที่ปรากฏในตำนานโนรา เป็นบุคคลสำคัญในตำนานและประวัติศาสตร์ความเชื่อของชาวภาคใต้ไทย ได้รับการยอมรับนับถือว่าเป็นครูต้นของโนราสืบมาจนปัจจุบัน โดยมีศูนย์กลางความเชื่ออยู่ที่ วัดเขียนบางแก้ว และ บ้านท่าแค อำเภอเมืองพัทลุง จังหวัดพัทลุง

## ประวัติและตำนาน
ขุนศรีศรัทธาแห่งบ้านท่าแคเป็นโอรสของนางนวลทองสำลี พระธิดาของพระยาสายฟ้าสาดและนางศรีมาลา มีนามเดิมเมื่อแรกประสูติว่า **ชายน้อย** หรือ **เทพสิงขร** หรือ **เทพสิงหร** ประสูติที่เกาะชัง (ตำบลเกาะใหญ่ อำเภอกระแสสินธุ์ จังหวัดสงขลา) 

เมื่อถึงแก่กรรมเชื่อว่าทำการปลงและเผาศพ ณ บริเวณหลักขุนทา จากนั้นเก็บอัฐิแล้วนำไปฝั่งบริเวณต้นโพธิ์ใหญ่ หน้าเขื่อนขุนทา ภายในวัดท่าแค

### ตำนาน
ในหนังสือ เทพสาร บรรพ 4 (12) โดยเทวสาโร มีการกล่าวถึงขุนศรีศรัทธาความว่า...*"ขุนศรีศรัทธาเป็นพระเจ้าหลานเธอของ *'พระเจ้าจันทรภาณุ-พระเจ้าสายฟ้าฟาด-ท้าวโกสินทร์** เป็นผู้นำนาฏศิลป์ ต้นกำเนิดของมโนราห์ในพัทลุง เป็นผู้ก่อกำเนิดสถาปัตยกรรมเจดีย์พระธาตุที่วัดสทัง (สัทธัง) จนได้รับการแต่งตั้งจากพระเจ้าจันทรภาณุเป็น พ่อขุนศรีศรัทธา..."''</blockquote>จากเอกสารเดียวกันยังกล่าวถึงบุพการีของมีการกล่าวถึงขุนศรีศรัทธาความว่า...<blockquote>''"เป็นผู้มีศรัทธาแก่กล้าสร้างสถูปเจดีย์นั้นขึ้นมา เป็นคู่กับ**พระเทพสิงหร**ผู้เป็นปิตุลา คือเจ้าพี่ของ**นางศรีคงคา*' หรือศิริคงคาเจ้าแม่..."*เช่นเดียวกับที่ปรากฏในคำไว้ครูโนราดังตัวอย่าง




## ตำแหน่งขุนศรัทธา
เยี่ยมยง สุรกิจบรรหาร ให้ความเห็นเกี่ยวกับคำว่า “ขุนศรัทธา” ไว้ในหนังสือโนรา ซึ่งพิมพ์ที่โรงพิมพ์บำรุงนุกูลกิจ กรุงเทพฯ เมื่อ พ.ศ. ๒๕๐๘ ว่า*“เป็นตำแหน่งครูเถ้าโนรา”* แต่คำว่า ขุน ที่ใช้นำหน้านามนี้ เทวสาโร กล่าวไว้ในหนังสือเทพสารบรรพ ๒ ว่า*"หาใช่ขุน-หลวง-พระ-พระยา สมัยรัตนโกสินทร์ไม่ แต่เป็นขุนชนิดตำแหน่งพ่อเมืองอย่างขุนรามคำแหงทีเดียว แต่ขุนศรัทธามีอาวุโสกว่าขุนรามคำแหง เพราะสมัยของขุนศรัทธานั้นมาก่อน”* 

## อิสริยยศ
* ชายน้อย หรือ เทพสิงหล
* พ่อขุนศรีศรัทธา หรือ ขุนศรัทธา

## พงศาวลี
พงศาวลีนี้อ้างอิงตามคำบอกเล่าของโนราวัด จันทร์เมือง




## อ้างอิง

หมวดหมู่:บุคคลในตำนาน
หมวดหมู่:บุคคลในตำนานไทย
หมวดหมู่:ภาคใต้ไทย
ลูกสาวกำนัน

***ลูกสาวกำนัน*** เป็นภาพยนตร์ไทยแนวสุขนาฏกรรมจินตนิยม ขนาด 35 มม. พากย์เสียงในฟิล์ม ปี พ.ศ. 2524 สร้างโดย พี.ดี.โปรโมชั่น กำกับและร่วมนำแสดงโดยสมบัติ เมทะนี นำแสดงโดยจารุณี สุขสวัสดิ์และทูน หิรัญทรัพย์ เข้าฉายครั้งแรกเมื่อวันที่ 1 กรกฎาคม พ.ศ. 2524 ที่โรงภาพยนตร์เพชรรามา-เพชรเอ็มไพร์-สามย่าน-เจ้าพระยา-ศาลาเฉลิมบุรี-เพชรคลองจั่น-ลาดพร้าวรามา-ไทยเจริญรามา-ฟ๊อกซ์ ภาพยนตร์เรื่อง ลูกสาวกำนัน เดิมทีได้ จตุพล ภูอภิรมย์ พระเอกชื่อดังในยุคนั้น มารับบท ปลัดไชยา พระเอกของเรื่อง โดยมีการถ่ายทำไปแล้วบางส่วน รวมถึงการบันทึกเสียงเพลงประกอบภาพยนตร์เสร็จเรียบร้อย อาทิ เพลง “ลูกเขยกำนัน” และ “เมียไม่มาเมียไม่มี” แต่ต่อมาจตุพลได้เสียชีวิตลงอย่างกะทันหัน ทำให้กองถ่ายต้องยุติการทำงานและเริ่มต้นถ่ายทำใหม่ทั้งหมด ก่อนจะเปลี่ยนตัวพระเอกมาเป็น ทูน หิรัญทรัพย์ พระเอกดาวรุ่งในขณะนั้นมารับบทแทน ทั้งนี้ระหว่างการถ่ายทำยังเกิดเหตุการณ์ไม่คาดฝันเมื่อ จารุณี สุขสวัสดิ์ ขับเรือหางยาวโดยมี ผจญ ดวงขจร นั่งไปด้วยและเรือได้ชนเข้ากับตอม่อสะพานอย่างรุนแรง ส่งผลให้ทั้งสองคนได้รับบาดเจ็บสาหัส กลายเป็นอีกหนึ่งเหตุการณ์สำคัญในประวัติการสร้างภาพยนตร์เรื่องนี้

## เนื้อเรื่อง
*ลูกสาวกำนัน* ว่าด้วยเรื่องราวของ แตงโม (จารุณี สุขสวัสดิ์) ลูกสาวจอมแก่นและหัวดื้อของ กำนันดนัย (สมบัติ เมทะนี) กำนันนักพัฒนา อดีตนักเลงเก่าผู้มากบารมี แถมยังกะล่อนและเจ้าชู้ แม้จะมีภรรยาคนสวยรุ่นราวคราวเดียวกับลูกสาวอย่าง ยุพิน (อำภา ภูษิต) อยู่แล้วก็ตาม

เมื่ออำเภอเล็ก ๆ แห่งนี้ได้ต้อนรับ ปลัดไชยา (ทูน หิรัญทรัพย์) ปลัดหนุ่มไฟแรง ผู้เปี่ยมด้วยความสามารถ แต่ก็เจ้าชู้และกะล่อนไม่แพ้กำนันดนัย ทำให้เขาได้พบและตกหลุมรักแตงโมตั้งแต่แรกเห็นทว่ากลับถูกเธอเมินใส่

ยิ่งไปกว่านั้น ปลัดไชยายังต้องเผชิญกับคู่แข่งหัวใจอย่าง บุญห่อ (วินัย พันธุรักษ์) ลูกชายนักพนันของ เถ้าแก่ฮวด (บู๊ วิบูลย์นันท์) เถ้าแก่ใหญ่เจ้าของโรงสี ผู้แอบหลงรักแตงโมเช่นเดียวกัน

ท่ามกลางความวุ่นวาย ความรัก ของผู้คนในอำเภอเล็ก ๆ แห่งนี้ ภารกิจพิชิตใจสาวจอมแก่นอย่างแตงโมของปลัดไชยาจึงเริ่มต้นขึ้น พร้อมเรื่องราวครบรส

## นักแสดง
* จารุณี สุขสวัสดิ์ รับบท แตงโม
* ทูน หิรัญทรัพย์ รับบท ปลัดไชยา
* วินัย พันธุรักษ์ รับบท บุญห่อ
* สมบัติ เมทะนี รับบท กำนันดนัย
* อำภา ภูษิต รับบท ยุพิน
* ลักษณ์ อภิชาติ รับบท ทองย้อย
* ธิติมา สังขพิทักษ์ รับบท ศรีทอง
* บู๊ วิบูลย์นันท์ รับบท เถ้าแก่ฮวด
* สุเชาว์ พงษ์วิไล รับบท ครูทนง
* ปทุมวดี เค้ามูลคดี รับบท อ้อยควั่น
* ผจญ ดวงขจร
* พันคำ รับบท พ่อของปลัดไชยา (รับเชิญเกียรติยศ)
* มารศรี ณ บางช้าง รับบท แม่ของปลัดไชยา (รับเชิญเกียรติยศ)

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2524
หมวดหมู่:ภาพยนตร์รักตลกไทย
หมวดหมู่:ภาพยนตร์ที่กำกับโดย สมบัติ เมทะนี
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์โดย พี.ดี.โปรโมชั่น
ยาซาไกริ-ฮิเมะ

**ยาซาไกริ-ฮิเมะ** () เป็นจักรพรรดินีญี่ปุ่นใน ค.ศ. 122 ถึง 132 และภายหลังเป็นพระพันปีหลวงญี่ปุ่นตั้งแต่ ค.ศ. 132 จนกระทั่งสิ้นพระชนม์ พระบิดาคือยาซาไกริฮิโกะ โนะ มิโกโตะ และพระอัยกาคือจักรพรรดิซูจิง

## พระชนม์ชีพ
พระบิดาของยาซาไกริ-ฮิเมะเป็นผู้ว่าราชการแคว้น และกล่าวกันว่าพระนางกับโอโตฮิเมะ พระเชษฐภคิณี/ขนิษฐานั้นสวยงามมาก ใน ค.ศ. 122 ฮาริมะ โนะ อินาบิ โนะ โออิรัตสึเมะ พระมเหสีของจักรพรรดิเคโก สิ้นพระชนม์ หลังสิ้นพระชนม์ จักรพรรดิเสด็จเยือนแคว้นที่พระบิดาของพระนางปกครอง และทรงพบกับพระธิดาสองพระองค์ คือ ยาซาไกริ-ฮิเมะ และโอโตฮิเมะ แม้ว่าทั้งสองจะงดงาม แต่จักรพรรดิคิดว่ายาซาไกริ-ฮิเมะงดงามเป็นพิเศษ จึงทรงเลือกพระนางเป็นพระมเหสีแทนที่จะเป็นโอโตฮิเมะ ในเดือนกรกฎาคม ค.ศ. 122 พระนางได้รับการแต่งตั้งเป็นจักรพรรดินีญี่ปุ่น โดยยังเป็นพระราชมารดาของจักรพรรดิเซมุ จักรพรรดิสวรรคตใน ค.ศ. 132 หลังจากนั้น พระราชโอรสขึ้นครองราชย์เป็นจักรพรรดิ และพระนางจึงกลายเป็นพระพันปีหลวง

## อ้างอิง
ฮเวรย็อง

**ฮเวรย็อง** (ฮันกึล: "회령시", ) เป็นนครในจังหวัดฮัมกย็องเหนือ ประเทศเกาหลีเหนือ ตั้งอยู่ฝั่งตรงข้ามกับมณฑลจี๋หลิน ประเทศจีน โดยมีแม่น้ำตูเมนคั่นกลาง ซานเหอ (三合鎮) ในนครหลงจิ่ง เป็นเมืองของจีนที่อยู่ใกล้ที่สุดเมื่อมองจากอีกฝั่งแม่น้ำ ฮเวรย็องเป็นสถานที่เกิดของคิม จ็อง-ซุก ภริยาคนแรกของคิม อิล-ซ็อง และมารดาของคิม จ็อง-อิล แหล่งปฏิวัติฮเวรย็องถูกสร้างขึ้นเพื่อระลึกถึงสถานที่เกิดนี้

ค่ายกักกันฮเวรย็องเดิม (ควันลีโซหมายเลข 22) ตั้งอยู่ห่างออกไป  จากนคร

## ประวัติศาสตร์
ฮเวรย็องเป็นหนึ่งในหกป้อมค่าย (โชซ็อนกึล: 육진,  ฮันจา: 六鎭) ที่ถูกจัดตั้งขึ้นตามพระราชโองการของพระเจ้าเซจงมหาราชแห่งโชซ็อน (ค.ศ. 1418–1450) เพื่อปกป้องประชากรของพระองค์จากชาวนฺหวี่เจินกึ่งเร่ร่อนที่อาจเป็นศัตรูซึ่งอาศัยอยู่ทางตอนเหนือของแม่น้ำยาลู่ ใน ค.ศ. 1952 พื้นที่บางส่วนของฮเวรย็อง (ซึ่งในขณะนั้นเป็นอำเภอ) รวมถึงตำบลโพอึล และบางส่วนขอตำบลยงฮึงและพย็อกซ็อง ถูกผนวกเข้ากับอำเภอยูซ็อนที่เพิ่งถูกสร้างขึ้นในขณะนั้น หลังการผนวกอำเภอยูซ็อนใน ค.ศ. 1974 อำเภอยูซ็อนได้กลายเป็นอึบ และถูกเปลี่ยนชื่อเป็นเขตแรงงานยูซ็อน ต้นเดือนพฤษภาคม ค.ศ. 2007 คิม ย็อง-อิล นายกรัฐมนตรีที่ได้รับแต่งตั้งใหม่ได้ไปเยือนฮเวรย็อง ในเวลานั้น นายกรัฐมนตรีได้นำกระจกหนึ่งตู้รถไฟ (ซึ่งผลิตในเกาหลีใต้) และปูนซีเมนต์จำนวนสามตู้รถไฟมาพร้อมกับขบวนรถไฟของเขา หลังส่งมอบสินค้าให้คณะกรรมการประชาชนฮเวรย็อง เขาได้สั่งให้นครฮเวรย็องได้รับการตกแต่งและประดับประดาให้มากเท่ากับที่เมืองซึ่งเป็นสถานที่เกิดของมารดา คิม จ็อง-ซุก ควรจะเป็น

## การแบ่งเขตการปกครอง
ฮเวรย็อง-ชีแบ่งออกเป็น 19 *[[เขตการปกครองของประเทศเกาหลีเหนือ|ทง]]* (ย่าน) และ 28 *[[เขตการปกครองของประเทศเกาหลีเหนือ|รี]]* (หมู่บ้าน):

## เศรษฐกิจ
อุตสาหกรรมหลักของฮเวรย็องคือเครื่องจักรเหมืองแร่และโรงงานกระดาษ พื้นที่นี้ประกอบด้วยเหมืองจำนวนมาก ตามรายงานของสื่อ ใน ค.ศ. 2017 ผู้อยู่อาศัยทั่วไปในฮเวรย็องได้รับไฟฟ้า 3–4 ชั่วโมงต่อวัน อย่างไรก็ตาม ผู้คนจำนวนมากไม่มีไฟฟ้าใช้เลย

## ความไม่สงบ
มีรายงานว่าเมื่อวันที่ 24 กันยายน ค.ศ. 2008 มีผู้อยู่อาศัยในฮเวรย็องเพียงประมาณ 20% เท่านั้นที่เข้าร่วมโครงการฝึกอบรมการป้องกันพลเรือนที่จัดขึ้นในฮเวรย็อง ส่วนอีก 80% ที่เหลือคาดว่าอยู่บ้านหรือดูแลพื้นที่สวนส่วนตัว เพื่อเป็นการลงโทษ เจ้าหน้าที่จากการป้องกันพลเรือนสั่งให้ผู้ที่ไม่เข้าร่วมชำระเงินจำนวน 5,000 วอนเกาหลีเหนือ อย่างไรก็ตาม ค่าปรับนี้ถูกเพิกเฉยเป็นส่วนใหญ่

## อุทกภัย ค.ศ. 2016
เมื่อวันที่ 29 สิงหาคม ค.ศ. 2016 ผลจากพายุไต้ฝุ่นไลออนร็อกทำให้แม่น้ำตูเมนเกิดน้ำท่วม ส่งผลให้ผู้อยู่อาศัยจำนวนมากไร้ที่อยู่อาศัยและก่อให้เกิดความเสียหายต่อทรัพย์สินอย่างมาก ผู้อยู่อาศัยที่พลัดถิ่นได้ย้ายไปยังประเทศจีน

## ภูมิอากาศ
ฮเวรย็องมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน: *Dwb*)

## ดูเพิ่ม
*รายชื่อนครในประเทศเกาหลีเหนือ
*ภูมิศาสตร์เกาหลีเหนือ

## อ้างอิง

## อ่านเพิ่ม
*Dormels, Rainer. North Korea's Cities: Industrial facilities, internal structures and typification. Jimoondang, 2014. 
* 

## แหล่งข้อมูลอื่น

*''Hoeryong City'' picture album ที่ เนนารา
*Location of the four forts and the six posts
*Hoeryong Hotel 회령려관 - the only hotel in Hoeryong that accommodates foreigners

หมวดหมู่:นครในจังหวัดฮัมกย็องเหนือ
หมวดหมู่:นครในประเทศเกาหลีเหนือ
คิมแช็ก

**คิมแช็ก** () หรือชื่อเดิม **ซ็องจิน** (โชซ็อนกึล: 성진, ฮันจา: 城津) เป็นนครในจังหวัดฮัมกย็องเหนือ ประเทศเกาหลีเหนือ เป็นเมืองท่าเปิดใน ค.ศ. 1899 มีประชากร 207,699 คน

## นิรุกติศาสตร์
เมืองนี้ได้รับชื่อปัจจุบันใน ค.ศ. 1951 ระหว่างสงครามเกาหลี เพื่อเป็นเกียรติแก่คิม แช็ก นายพลของกองทัพประชาชนเกาหลี เมืองนี้เคยเป็นที่รู้จักในชื่อโจชินในช่วงการปกครองของญี่ปุ่นระหว่าง ค.ศ. 1910 และ 1945

## ภูมิอากาศ
คิมแช็กมีภูมิอากาศแบบชื้นภาคพื้นทวีปหน้าร้อน (การแบ่งเขตภูมิอากาศแบบเคิพเพิน: *Dwa*)

## การแบ่งเขตการปกครอง
คิมแช็กแบ่งออกเป็น 22 *[[เขตการปกครองของประเทศเกาหลีเหนือ|ทง]]* (ย่าน) และ 22 *[[เขตการปกครองของประเทศเกาหลีเหนือ|รี]]* (หมู่บ้าน):

## เศรษฐกิจ
คิมแช็กเป็นเมืองท่าสำคัญบนทะเลญี่ปุ่น (ทะเลเกาหลีตะวันออก) และเป็นที่ตั้งของโรงงานเหล็กและสถาบันโปลีเทคนิคคิมแช็ก

## การคมนาคม
คิมแช็กตั้งอยู่บนเส้นทางรถไฟสายพย็องรา

เมืองนี้มีรถไฟฟ้าล้อยางหนึ่งสาย มีความยาว 9.1 กิโลเมตร วิ่งจากย่านซงนัมไปยังย่านฮักซ็อง มีโรงจอดรถตั้งอยู่ในย่านชินพย็อง

## การกีฬา
สโมสรกีฬาว็อลมีโด สังกัดกระทรวงวัฒนธรรมและวิจิตรศิลป์ของเกาหลีเหนือ เล่นที่สนามกีฬาเทศบาลคิมแช็ก ซึ่งมีความจุ 30,000 ที่นั่ง ทีมชายลงเล่นในดีพีอาร์เกาหลีพรีเมียร์ฟุตบอลลีก (DPR Korea Premier Football League) ส่วนทีมหญิงลงเล่นในดีพีอาร์เกาหลีวูแมนส์ลีก (DPR Korea Women's League)

## ดูเพิ่ม
* รายชื่อนครในประเทศเกาหลีเหนือ
* ภูมิศาสตร์เกาหลีเหนือ

## หมายเหตุ

## อ้างอิง

## อ่านเพิ่ม
*Dormels, Rainer. North Korea's Cities: Industrial facilities, internal structures and typification. Jimoondang, 2014. 

## แหล่งข้อมูลอื่น

*City profile of Kimchaek 

หมวดหมู่:นครในจังหวัดฮัมกย็องเหนือ
หมวดหมู่:นครในประเทศเกาหลีเหนือ
หมวดหมู่:เมืองท่าและเมืองในประเทศเกาหลีเหนือ
ลูกสาวกำนัน ภาค 2

***ลูกสาวกำนัน ภาค 2*** เป็นภาพยนตร์ไทยแนวสุขนาฏกรรมจินตนิยม ขนาด 35 มม. พากย์เสียงในฟิล์ม ปี พ.ศ. 2526 สร้างโดย พี.ดี.โปรโมชั่น เป็นภาคต่อของลูกสาวกำนัน (2524) ยังคงกำกับและร่วมนำแสดงโดยสมบัติ เมทะนี นำแสดงโดยจารุณี สุขสวัสดิ์และทูน หิรัญทรัพย์ เข้าฉายครั้งแรกเมื่อปี พ.ศ. 2526

## เนื้อเรื่อง
หนึ่งวันหลังพิธีแต่งงาน ชีวิตคู่ของ แตงโม (จารุณี สุขสวัสดิ์) และ ปลัดไชยา (ทูน หิรัญทรัพย์) ต้องสั่นคลอน เมื่อ กัมปนาท (รอง เค้ามูลคดี) เพื่อนสนิทของปลัดพา เทวี (ลลนา สุลาวัลย์) อดีตคนรักเก่ามาปรากฏตัว เพื่อทวงปลัดไชยากลับคืนมา ทำให้แตงโมตัดสินใจหนีออกจากบ้าน มุ่งหน้าเข้าสู่กรุงเทพฯ โดยไม่รู้เลยว่ากำลังก้าวเข้าสู่เส้นทางอันตราย

แตงโมไปอาศัยอยู่กับ วิภา (นิภาพร นงนุช) เพื่อนสนิท ภรรยาของ พรเทพ (อัศวิน รัตนประชา) นักธุรกิจใหญ่เจ้าของบริษัทพรเทพคอนสตรัคชั่น พรเทพชักชวนแตงโมให้ทำงานเป็นเลขานุการส่วนตัว โดยที่เธอไม่ล่วงรู้ว่าเขาเป็นทั้งเสือผู้หญิงและเจ้าของบ่อนการพนัน และมีแผนที่อยากจะได้เธอมาเป็นเมียอีกคนต่อจากวิภา

ทางด้าน กำนันดนัย (สมบัติ เมทะนี) เมื่อทราบข่าวลูกสาว จึงพา ปลัดไชยา และ ยุพิน (อำภา ภูษิต) เดินทางเข้ากรุงเทพฯ เพื่อตามหาแตงโม ขณะเดียวกัน กำนันดนัยยังต้องเผชิญแรงกดดันจาก ชาตรี (จิระศักดิ์ ปิ่นสุวรรณ) หนุ่มนักเรียนนอกเพื่อนของ บุญห่อ (วินัย พันธุรักษ์) ลูกชายของ เถ้าแก่ฮวด (บู๊ วิบูลย์นันท์) ที่ก้าวขึ้นมาท้าทายอำนาจ โดยที่ชาตรีเองเป็นเซียนพนันและติดหนี้พรเทพอยู่หลายล้านบาท

เหตุการณ์ยิ่งทวีความตึงเครียด เมื่อแตงโมประสบอุบัติเหตุจนต้องเข้าโรงพยาบาล กัมปนาทจึงเปิดเผยความจริง เพื่อช่วยปรับความเข้าใจให้แตงโมและปลัดคืนดีกันว่าแท้จริงแล้ว เทวี เป็นผู้หญิงที่หว่านเสน่ห์ผู้ชายไปทั่วตั้งแต่สมัยเรียนที่อเมริกา ไม่เว้นแม้กระทั่งพรเทพ

ในขณะเดียวกัน พรเทพข่มขู่บีบให้ชาตรีหาเงินมาใช้หนี้ ชาตรีจึงจัดการแข่งขันรถแรลลี่เป็นทางออกสุดท้าย พร้อมวางแผนสกปรกเพื่อกำจัดพรเทพ รวมถึงแตงโมและปลัด แต่แผนกลับตาลปัตร เมื่อผู้ที่ถูกเล่นงานกลับกลายเป็นชาตรีเสียเอง

บทสรุปของความรักและความขัดแย้ง จบลงท่ามกลางชัยชนะของแตงโมและปลัดในสนามแข่งขัน พร้อมข่าวดีว่าแตงโมกำลังตั้งครรภ์ลูกของปลัด ขณะที่เทวียอมรับความพ่ายแพ้และเลือกอวยพรให้ทั้งคู่มีความสุข

## นักแสดง
* จารุณี สุขสวัสดิ์ รับบท แตงโม
* ทูน หิรัญทรัพย์ รับบท ปลัดไชยา
* วินัย พันธุรักษ์ รับบท บุญห่อ
* ลลนา สุลาวัลย์ รับบท เทวี
* สมบัติ เมทะนี รับบท กำนันดนัย
* อำภา ภูษิต รับบท ยุพิน
* อัศวิน รัตนประชา รับบท พรเทพ
* นิภาพร นงนุช รับบท วิภา
* สุเชาว์ พงษ์วิไล รับบท ครูทนง
* บู๊ วิบูลย์นันท์ รับบท เถ้าแก่ฮวด
* ลักษณ์ อภิชาติ รับบท ทองย้อย
* ปทุมวดี เค้ามูลคดี รับบท อ้อยควั่น
* ดอน จมูกบาน
* ผจญ ดวงขจร
* พันคำ รับบท พ่อของปลัดไชยา (รับเชิญเกียรติยศ)
* มารศรี ณ บางช้าง รับบท แม่ของปลัดไชยา (รับเชิญเกียรติยศ)

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์รักตลกไทย
หมวดหมู่:ภาพยนตร์ที่กำกับโดย สมบัติ เมทะนี
หมวดหมู่:ภาพยนตร์ภาคต่อไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์โดย พี.ดี.โปรโมชั่น
หมวดหมู่:ภาพยนตร์ที่ถ่ายทำใน 35 มม.
ตำบลดว่ายเซือง

**ดว่ายเซือง** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลดว่ายเซืองมีที่ตั้งทางภูมิศาสตร์ดังนี้:
*ทิศเหนือติดกับตำบลด่ามถวีและตำบลจุ่งคั้ญ
*ทิศใต้ติดกับตำบลดกเลิป
*ทิศตะวันออกติดกับตำบลกวางล็องและตำบลหวิญกวี
*ทิศตะวันตกติดกับตำบลกวางจุงและตำบลกว๋างเวียน

## ประวัติ
หลังปี ค.ศ. 1954 ตำบลดว่ายเซืองเป็นตำบลหนึ่งในอำเภอจุ่งคั้ญ

วันที่ 20 ตุลาคม ค.ศ. 1964 กระทรวงมหาดไทยได้ออกมติเลขที่ 273-NV ให้แยกหมู่บ้านหน้าจ๋าไปรวมกับหมู่บ้านอื่นในอำเภอกว๋างเวียน และแบ่งพื้นที่ที่เหลือของตำบลดว่ายเซืองออกเป็น 3 ตำบลใหม่ ได้แก่ ตำบลทงเหว่, ตำบลดว่ายกน และตำบลเทินซ้าป

วันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านบางส่วนของสามตำบล ได้แก่ ตำบลดว่ายกน ตำบลเทินซ้าป และตำบลทงเหว่

วันที่ 10 มกราคม ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 864/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 กุมภาพันธ์ ค.ศ. 2020) มติดังกล่าวให้จัดตั้งตำบลดว่ายเซืองขึ้นใหม่ โดยการควบรวมพื้นที่และประชากรทั้งหมดของสามตำบล ได้แก่ตำบลทงเหว่ ตำบลดว่ายกน และตำบลเทินซ้าปกลับเข้าด้วยกันอีกครั้ง ส่งผลให้ในขณะนั้นตำบลดว่ายเซืองมีหมู่บ้านรวม 14 แห่ง

ต่อมาในวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลจุงฟุก ตำบลตำบลกาวทัง และตำบลดว่ายเซือง เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลดว่ายเซือง

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
นิจ

***นิจ*** เป็นภาพยนตร์ไทยแนวจินตนิยม สุขนาฏกรรม ชีวิต พีเรียด ขนาด 35 มม. พากย์เสียงในฟิล์ม ปี พ.ศ. 2526 สร้างและจัดจำหน่ายโดยสหมงคลฟิล์ม กำกับโดยปกรณ์ พรหมวิทักษ์ นำแสดงโดยจารุณี สุขสวัสดิ์และสรพงศ์ ชาตรี เข้าฉายครั้งแรกเมื่อวันที่ 15 มกราคม พ.ศ. 2526 และภาพยนตร์เรื่องนี้ยังเป็นภาพยนตร์เรื่องแรกของบิณฑ์ บรรลือฤทธิ์และเอกพันธ์ บรรลือฤทธิ์ในฐานะนักแสดงตัวประกอบในบทเพื่อนเจ้าบ่าว

## เนื้อเรื่อง
*นิจ* เป็นเรื่องราวของ นิจ (จารุณี สุขสวัสดิ์) บุตรสาวเพียงคนเดียวของ เจ้าคุณสุรแสนสงคราม (ส.อาสนจินดา) และ คุณหญิงจันทร์ (มารศรี ณ บางช้าง) หญิงสาวผู้เพียบพร้อมทั้งการศึกษา ความสามารถ และมารยาททางสังคม หากแต่กลับอ่อนด้อยในเรื่องงานบ้านงานเรือน

ด้วยความคาดหวังของครอบครัว นิจจึงถูกบังคับให้แต่งงานกับ หลวงธนสารสมบัติ (สรพงศ์ ชาตรี) ขุนนางหนุ่มรูปงาม ผู้มีนิสัยเจ้าสำราญ และเป็นบุตรชายคนเดียวของ เจ้าคุณวิชัยชาญยุทธ (ท้วม ทรนง) และ คุณหญิงสงวน (ศรินทิพย์ ศิริวรรณ) ทั้งที่หลวงธนสารมีหญิงคนรักอยู่ก่อนแล้ว คือ รัศมี (ลลนา สุลาวัลย์) หญิงสาวฐานะยากจน แต่เปี่ยมด้วยความทะเยอทะยานและความใฝ่ฝันที่จะยกระดับชีวิตของตนเอง

อย่างไรก็ตาม หลวงธนสารยังคงทำร้ายจิตใจของนิจด้วยการไปมาหาสู่กับรัศมีอยู่เนือง ๆ โดยไม่ล่วงรู้เลยว่ารัศมีได้แอบคบหากับชายอื่นซ่อนเร้นไว้เบื้องหลัง ความเจ็บปวดและความอัดอั้นใจที่สะสม ทำให้นิจตัดสินใจออกจากบ้านของหลวงธนสาร ไปใช้ชีวิตอย่างเงียบสงบในต่างจังหวัด

กระทั่งสุขภาพของนิจทรุดโทรมลงจนล้มป่วย เธอจึงจำต้องเดินทางกลับมายังบ้านของหลวงธนสารอีกครั้ง ท่ามกลางความสัมพันธ์ที่ยังคงเปราะบางและเต็มไปด้วยบาดแผลในหัวใจ ในที่สุด หลวงธนสารก็ได้เห็นกับตาตนเองว่ารัศมีแอบคบหากับชายอื่น ความจริงที่ปรากฏตรงหน้าทำให้เขาเริ่มตระหนักว่า หญิงที่รักและจริงใจกับตนอย่างแท้จริงคือ นิจ หากทว่าทุกอย่างกลับสายเกินไป เมื่อเจ้าคุณสุรแสนสงครามพานิจกลับบ้านด้วยความโกรธ และประกาศไม่ยอมรับหลวงธนสารเป็นลูกเขยอีกต่อไป

ด้วยความสำนึกผิด หลวงธนสารจึงพยายามทำทุกวิถีทางเพื่อง้อนิจให้กลับคืนมา กระทั่ง คุณหญิงจันทร์ เกิดความเวทนาเห็นแก่ความผูกพันของทั้งสอง จึงพานิจกลับไปพักอาศัยอยู่กับหลวงธนสาร เปิดโอกาสให้ทั้งคู่ได้ปรับความเข้าใจและเยียวยาหัวใจซึ่งกันและกัน

ท้ายที่สุด เจ้าคุณสุรแสนสงครามก็ยอมอ่อนลง และกลับมายอมรับหลวงธนสารเป็นลูกเขยอีกครั้ง ความรักที่ผ่านบททดสอบอันเจ็บปวดจึงได้เริ่มต้นใหม่อย่างมั่นคง

## นักแสดง
* จารุณี สุขสวัสดิ์ รับบท นิจ
* สรพงศ์ ชาตรี รับบท หลวงธนสารสมบัติ
* ลลนา สุลาวัลย์ รับบท รัศมี

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2526
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
ตำบลดกเลิป

**ดกเลิป** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลดกเลิปมีที่ตั้งทางภูมิศาสตร์ดังนี้:
*ทิศเหนือติดกับตำบลดว่ายเซือง
*ทิศใต้ติดกับตำบลเบ๊วันด่าน
*ทิศตะวันออกติดกับตำบลหวิญกวี
*ทิศตะวันตกติดกับตำบลกว๋างเวียน

## ประวัติ
พื้นที่ของตำบลดกเลิปในปัจจุบัน เดิมประกอบด้วยสองตำบล คือ ดกเลิปและบิ่ญหลัง ซึ่งอยู่ในเขตอำเภอกว๋างเวียน

เมื่อวันที่ 20 ตุลาคม ค.ศ. 1964 กระทรวงมหาดไทยได้ออกมติเลขที่ 273-NV 
ว่าด้วยการแยกเจ็ดหมู่บ้าน ได้แก่ หนาแลง คุงลุง ซ๊อกหลั่น เนือเทิม หน่าซาง หน่าเดือ และบานเนือ ของตำบลดกเลิป และหมู่บ้านหน้าจ๋า ของตำบลดว่ายเซือง อำเภอจุ่งคั้ญ เพื่อจัดตั้งเป็นตำบลบิ่ญหลัง ในอำเภอกว๋างเวียน

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านบางส่วนของสองตำบล ได้แก่ ดกเลิปและบิ่ญหลัง

เมื่อวันที่ 10 มกราคม ค.ศ. 2020 คณะกรรมาธิการสามัญประจำสภาแห่งชาติได้ออกมติเลขที่ 864/NQ-UBTVQH14 ว่าด้วยการจัดระเบียบหน่วยการปกครองระดับอำเภอและตำบลของจังหวัดกาวบั่ง (มติดังกล่าวมีผลบังคับใช้ตั้งแต่วันที่ 1 กุมภาพันธ์ ค.ศ. 2020) มติดังกล่าวให้ควบรวมพื้นที่และประชากรทั้งหมดของตำบลบิ่ญหลังเข้ากับตำบลดกเลิป

เมื่อวันที่ 1 มกราคม ค.ศ. 2020 อำเภอกว๋างเวียนถูกยุบเพื่อจัดตั้งอำเภอกว๋างฮหว่าขึ้นมาใหม่ โดยตำบลดกเลิปเป็นส่วนหนึ่งของอำเภอกว๋างฮหว่าจนถึงปัจจุบัน

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลกว๋างฮึง ตำบลกายโบะ และตำบลดกเลิป เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลดกเลิป

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
มุนช็อน

**มุนช็อน** () เป็นนครในจังหวัดคังว็อน ประเทศเกาหลีเหนือ  ตั้งอยู่บนชายฝั่งทะเลญี่ปุ่นและมีอาณาเขตติดต่อกับว็อนซัน

## ประวัติศาสตร์
ในสมัยสี่เขตบัญชาการแห่งฮั่น (Four Commanderies of Han) ภูมิภาคนี้เป็นที่รู้จักในนามจังหวัดเซี่ยโถวเหมย์ภายใต้เขตบัญชาการลินถุน ในช่วงสมัยหลังราชวงศ์ฮั่น พื้นที่นี้เป็นส่วนหนึ่งของอาณาจักรทงกเยและกลายเป็นส่วนหนึ่งของอาณาจักรโคกูรยอในศตวรรษที่ 3 ภูมิภาคนี้ถูกเรียกว่าแมกูรูในสมัยพระเจ้าควังแกโทมหาราช ก่อน ค.ศ. 1413 ภูมิภาคนี้เคยเป็นส่วนหนึ่งของจังหวัดฮัมกย็อง ซึ่งในขณะนั้นเรียกว่าอำเภอมุนจู แต่ด้วยการเปลี่ยนชื่อตามธรรมเนียมการเปลี่ยนชื่อภูมิภาคที่ลงท้ายด้วยจูให้ลงท้ายด้วยช็อน (川) หรือ ซัน (山) จึงกลายเป็นอำเภอมุนช็อน มุนจูเป็นชื่อที่ถูกปรับให้เป็นภาษาจีนจากชื่อภาษาเกาหลี 'มุลกล' (물골, หุบเขาแห่งน้ำหรือเมืองแห่งน้ำ) โดยคำภาษาเกาหลี มุล ถูกแทนที่ด้วยคำว่ามุน ซึ่งมีการออกเสียงคล้ายกับภาษาเกาหลี ใน ค.ศ. 1946 ภูมิภาคนี้กลายเป็นส่วนหนึ่งของจังหวัดคังว็อน ใน ค.ศ. 1972 หลังมีการเปลี่ยนแปลงเขตการปกครองย่อยหลายครั้ง อำเภอนี้ถูกยุบและรวมเข้ากับอำเภอใกล้เคียง อำเภอนี้ได้รับการฟื้นฟูขึ้นมาอีกครั้งใน ค.ศ. 1976 เมื่อบางส่วนของพื้นที่ถูกรวมเข้ากับนครว็อนซัน ใน ค.ศ. 1991 อำเภอได้รับยกฐานะเป็นนคร

## ภูมิศาสตร์
มุนช็อนตั้งอยู่บนอ่าวย็องฮึง ซึ่งเป็นอ่าวของทะเลญี่ปุ่น บนภูมิประเทศชายฝั่งทะเลที่เป็นที่ลุ่มต่ำ เทือกเขามาซิงรย็องตั้งอยู่ทางทิศตะวันตกเฉียงใต้ เทือกเขาซกโกและเทือกเขาช็อลลย็องตั้งอยู่ที่นี่เช่นกัน และยอดเขาคุลทุกเป็นภูเขาที่สูงที่สุดในภูมิภาค แม่น้ำสายหลักคือแม่น้ำนัมช็อน

### ภูมิอากาศ
มุนช็อนมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน: *Dwa*)

## การแบ่งเขตการปกครอง
มุนช็อนแบ่งออกเป็น 16 *[[เขตการปกครองของประเทศเกาหลีเหนือ|ทง]]* และ 14 *[[เขตการปกครองของประเทศเกาหลีเหนือ|รี]]*:

## เศรษฐกิจ

### เกษตรกรรมและการประมง
การประมง ผลไม้ และปศุสัตว์เป็นอุตสาหกรรมหลักของภูมิภาค ธัญพืชเป็นผลผลิตทางการเกษตรหลัก ภูมิภาคนี้ยังเป็นที่รู้จักในเรื่องหอยนางรม

### การทำเหมืองแร่
มุนช็อนมีปริมาณสำรองของสังกะสี ทองคำ เงิน หินปูน โดโลไมต์ หินแกรนิต และดินเหนียว นอกจากนี้ยังมีการผลิตแอนทราไซต์

## การขนส่ง
มุนช็อนให้บริการโดยสายคังว็อนของการรถไฟแห่งรัฐเกาหลี โดยมีสถานีอยู่ที่ย่านโคอัม อกพย็องดง และมุนช็อน

## อ้างอิง


## อ่านเพิ่ม
* Dormels, Rainer. North Korea's Cities: Industrial facilities, internal structures and typification. Jimoondang, 2014. 

## แหล่งข้อมูลอื่น
*  Korea Tourist Map  (ภาษาอังกฤษ เกาหลี ญี่ปุ่น จีน)
*City profile of Munchon 

หมวดหมู่:นครในจังหวัดคังว็อน (ประเทศเกาหลีเหนือ)
หมวดหมู่:นครในประเทศเกาหลีเหนือ
ชินโพ

**ชินโพ** () เป็นเมืองท่าบนชายฝั่งทะเลญี่ปุ่นในบริเวณตอนกลางของจังหวัดฮัมกย็องใต้ ประเทศเกาหลีเหนือ  ตามข้อมูลการสำมะโนประชากรครั้งล่าสุด มีประชาชนอาศัยอยู่ที่นั่นประมาณ 152,759 คน

## การแบ่งเขตการปกครอง

ชินโพแบ่งออกเป็น16 *[[เขตการปกครองของประเทศเกาหลีเหนือ|ทง]]* (ย่าน) 6 *[[เขตการปกครองของประเทศเกาหลีเหนือ|รี]]* (หมู่บ้าน):

## เศรษฐกิจ
### การประมง
ที่นี่เป็นฐานที่สำคัญสำหรับการประมง โดยรัฐบาลให้ความสำคัญกับการเพาะเลี้ยงสัตว์น้ำเมื่อไม่นานมานี้ สาธารณรัฐประชาธิปไตยประชาชนเกาหลีได้จัดตั้งสหกรณ์การเพาะเลี้ยงสัตว์น้ำและสำนักงานการเพาะเลี้ยงสัตว์น้ำส่วนกลางขึ้นในเมืองนี้

### พลังงานนิวเคลียร์
#### ทศวรรษ 1980
ใน ค.ศ. 1985 หรือ 1986 สหภาพโซเวียตประกาศว่าจะสร้างโรงไฟฟ้าพลังงานนิวเคลียร์ เพื่อพยายามโน้มน้าวให้เกาหลีเหนือเข้าร่วมทบวงการพลังงานปรมาณูระหว่างประเทศ ตามแหล่งข่าวจากเกาหลีใต้ โรงไฟฟ้าดังกล่าวมีกำหนดจะตั้งอยู่ในเขตชินโพ และการก่อสร้างได้เริ่มขึ้นใน ค.ศ. 1990 แต่ต่อมาได้ยุติลงจากแรงกดดันจากทบวงการพลังงานปรมาณูระหว่างประเทศ และปัญหาทางเศรษฐกิจในสหภาพโซเวียต

#### ทศวรรษ 1990
ใน ค.ศ. 1990 พื้นที่คึมโฮของชินโพเคยเป็นสถานที่สำหรับเครื่องปฏิกรณ์นิวเคลียร์สองเครื่องที่มีแผนจะสร้างโดยองค์การพัฒนาพลังงานคาบสมุทรเกาหลี (KEDO) ด้วยความช่วยเหลือจากนานาชาติ ต่อมาโครงการนี้ถูกยกเลิกโดยสหรัฐใน ค.ศ. 2002 ท่ามกลางการกล่าวอ้างเรื่องการละเมิดข้อตกลง ค.ศ. 1994 ว่าด้วยโครงการอาวุธนิวเคลียร์ของเกาหลีเหนือ

งานเตรียมการในพื้นที่เริ่มขึ้นใน ค.ศ. 1996 และมีพิธีวางศิลาฤกษ์เกิดขึ้นใน ค.ศ. 1997 โดยเดิมคาดว่าการก่อสร้างจะแล้วเสร็จใน ค.ศ. 2003 คนงานถูกถอนออกจากพื้นที่ในมกราคม ค.ศ. 2006 และโครงการได้ยุติลงอย่างเป็นทางการในพฤษภาคมของปีเดียวกันนั้น

## การทหาร
ชินโพเป็นศูนย์กลางหลักของอุตสาหกรรมป้องกันประเทศของเกาหลีเหนือ และอู่ต่อเรือซินโพใต้ ซึ่งเป็นอู่ต่อเรือของเมือง ได้ผลิตเรือดำน้ำชั้น''ชินโพ'' และตั้งอยู่ติดกับฐานทัพเรือมายังโดและแท่นยิงขีปนาวุธจากเรือดำน้ำ (SLBM) ภาคพื้นดิน นอกจากนี้ เรือดำน้ำติดขีปนาวุธชั้นชินโพ-ซี (SSB) และเรือดำน้ำติดขีปนาวุธทดลองชั้นชินโพ (SSBA) ก็ถูกสร้างขึ้นในอู่ต่อเรือแห่งนี้ด้วย

## เหตุการณ์สำคัญ
มีรายงานว่าชินโพอยู่ใกล้สถานที่เกิดอุบัติเหตุทางรถไฟอย่างรุนแรงใน ค.ศ. 1995 ซึ่งมีพลเรือนเสียชีวิตกว่า 700 คน ผู้ที่เสียชีวิตเป็นผู้โดยสารจากชั้นล่างที่เบียดเสียดกันอยู่ในตู้รถไฟแบบยืนเท่านั้น ส่วนผู้รอดชีวิตซึ่งส่วนใหญ่เป็นชนชั้นนำของพรรคและญาติพี่น้อง อยู่ในตู้รถไฟที่ปลอดภัยกว่าทางด้านหน้าของขบวนรถ

## การขนส่ง
สถานีชินโพตั้งอยู่บนสายพย็องราของการรถไฟแห่งรัฐเกาหลี

## ภูมิอากาศ
ชินโพมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน: *Dwa*)

## ดูเพิ่ม
*จังหวัดฮัมกย็องใต้
*เขตการปกครองของประเทศเกาหลีเหนือ
*ภูมิศาสตร์เกาหลีเหนือ
## หมายเหตุ

## อ้างอิง

## อ่านเพิ่ม

*Dormels, Rainer. North Korea's Cities: Industrial facilities, internal structures and typification. Jimoondang, 2014. 

## แหล่งข้อมูลอื่น
*City profile of Sinpo 
* Video of Sinpo

หมวดหมู่:นครในจังหวัดฮัมกย็องใต้
หมวดหมู่:นครในประเทศเกาหลีเหนือ
ซงริม

**ซงริม** () เป็นนครที่ตั้งอยู่บนฝั่งแม่น้ำแทดงในจังหวัดฮวังแฮเหนือ ประเทศเกาหลีเหนือ มีประชากร 128,831 คนใน ค.ศ. 2008

## การแบ่งเขตการปกครอง
ซงริมแบ่งออกเป็น 19 *[[เขตการปกครองของประเทศเกาหลีเหนือ|ทง]]* (ย่าน) 6 *[[เขตการปกครองของประเทศเกาหลีเหนือ|รี]]* (หมู่บ้าน):

* ย่านช็อน
* ย่านช็อลซัน
* ย่านคตพิน
* ย่านเนกิล
* ย่านโอรยู
* ย่านแซมาอึล
* ย่านแซซัลลิม 1
* ย่านแซซัลลิม 2
* ย่านแซซัลลิม 3
* ย่านแซซัลลิม 4
* ย่านซัมกา
* ย่านซาโพ 1
* ย่านซาโพ 2
* ย่านชินฮึง
* ย่านซ็กทับ
* ย่านซงซัน
* ย่านทงซง
* ย่านอุนกก
* ย่านว็อลบง
* หมู่บ้านมาซัล
* หมู่บ้านชิลลยัง
* หมู่บ้านชินซ็อง
* หมู่บ้านซ็อกทัล
* หมู่บ้านซอซง
* หมู่บ้านทังซัล

## ประวัติศาสตร์

เดิมมีชื่อว่าซลเม โรงเหล็กเริ่มได้รับการพัฒนาในช่วงที่เกาหลีตกเป็นอาณานิคมของญี่ปุ่น ก่อนการประกาศเอกราชเกาหลี ซงริมเคยเป็นที่รู้จักในชื่อ *คย็อมอีโพ* ().

เมืองนี้ถูกทิ้งระเบิดในช่วงสงครามเกาหลี และได้รับการฟื้นฟูขึ้นใหม่ในภายหลัง

## ภูมิอากาศ
ซงริมมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน: *Dwa*)

## อ้างอิง

## อ่านเพิ่ม

*Dormels, Rainer. North Korea's Cities: Industrial facilities, internal structures and typification. Jimoondang, 2014. 

## แหล่งข้อมูลอื่น
*City profile of Songrim 

หมวดหมู่:นครในจังหวัดฮวังแฮเหนือ
หมวดหมู่:นครในประเทศเกาหลีเหนือ
เบลลา (เพลงของเอดัน)

"**เบลลา**" () เป็นเพลงโดยเอดัน นักร้องชาวมอลตา ซึ่งเขาประพันธ์ขึ้นร่วมกับโจเอป ฟาน เดน บูม และซาราห์ บอนนิชิ เพลงนี้วางจำหน่ายเมื่อวันที่ 2 มกราคม ค.ศ. 2026 และจะเป็นตัวแทนของในการประกวดเพลงยูโรวิชันปี 2026

## การประกวดเพลงยูโรวิชันปี 2026

### การประกวดเพลงมอลตายูโรวิชันปี 2026
เอดันได้รับการประกาศชื่อเป็นหนึ่งในผู้เข้าแข่งขันในนาม "การประกวดเพลงมอลตายูโรวิชันปี 2026" เมื่อวันที่ 1 ธันวาคม ค.ศ. 2025 ด้วยเพลง "เบลลา" โดยได้เผยแพร่เพลงนี้เมื่อวันที่ 2 มกราคม ค.ศ. 2026

รอบรองชนะเลิศของการประกวดเพลงมอลตายูโรวิชันปี 2026 จัดขึ้นเมื่อวันที่ 16 มกราคม โดยเพลง "เบลลา" เป็นหนึ่งใน 12 เพลงที่ผ่านเข้ารอบชิงชนะเลิศ รอบชิงชนะเลิศจัดขึ้นในวันที่ 17 มกราคม และหลังจากช่วงการลงคะแนน "เบลลา" ได้รับ 113 คะแนนจากคณะกรรมการ และ 170 คะแนนจากผู้ชม เมื่อรวมคะแนนทั้งหมดแล้ว เพลงนี้ได้คะแนนมากที่สุด ส่งผลให้เอดันชนะการประกวดและได้รับสิทธิ์เป็นตัวแทนของมอลตาในการประกวดปี 2026

### ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 มอลตาได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง

## ชาร์ต

## อ้างอิง

หมวดหมู่:เพลงภาษาอังกฤษ
หมวดหมู่:เพลงภาษามอลตา
หมวดหมู่:เพลงในปี พ.ศ. 2569
หมวดหมู่:ประเทศมอลตาในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
บางคล้าน้อย ส.ธนิกุล

**รักษ์ สายยนต์** (23 กันยายน พ.ศ. 2505 – 18 พฤษภาคม พ.ศ. 2567) เป็นที่รู้จักในชื่อ **บางคล้าน้อย ส.ธนิกุล**เป็นอดีตนักมวยไทยอาชีพชาวไทย เขาเป็นอดีตแชมป์มวยไทย 3 รุ่นของสนามมวยเวทีลุมพินี ซึ่งมีชื่อเสียงในช่วงทศวรรษที่ 1970 และ 1980

## ประวัติและอาชีพ
รักษ์ สายยนต์ เกิดที่จังหวัดระยอง และไปเติบโตที่อำเภอบางคล้า จังหวัดฉะเชิงเทรา เขาเริ่มฝึกมวยไทยที่ค่ายลูกคลองตัน และขึ้นชกในจังหวัดฉะเชิงเทราจนกระทั่งมีรูปร่างและฝีมือเพียงพอที่จะขึ้นชกในกรุงเทพมหานคร ต่อมาในปี พ.ศ. 2521 เขาได้เข้าฝึกซ้อมกับค่าย ส.ธนิกุล ซึ่งเป็นค่ายมวยของแคล้ว ธนิกุล

บางคล้าน้อยก้าวขึ้นมาเป็นนักมวยระดับแนวหน้าในรุ่นเล็ก โดยสามารถเอาชนะนักมวยชื่อดังระดับแชมป์อย่างสำราญศักดิ์ เมืองสุรินทร์ รวมถึงพี่น้องตระกูลพยัคฆ์อรุณ—ก้องธรณี พยัคฆ์อรุณ และสามารถ พยัคฆ์อรุณ เขาครองแชมป์รุ่น 102 และ 108 ปอนด์ของสนามมวยเวทีลุมพินี ในปี พ.ศ. 2522 และ พ.ศ. 2524

## อ้างอิง

หมวดหมู่:บุคคลที่เกิดในปี พ.ศ. 2505
หมวดหมู่:บุคคลที่เสียชีวิตในปี พ.ศ. 2567
หมวดหมู่:นักมวยไทยชายชาวไทย
หมวดหมู่:นักมวยจากจังหวัดระยอง
อาณาจักรโกฏเฏ

**อาณาจักรโกฏเฏ** หรือชื่อทางการคือ **โกฏเฏราชธานียะ** () เป็นหนึ่งในอาณาจักรที่มีความสำคัญที่สุดในประวัติศาสตร์ศรีลังกา โดยรุ่งเรืองอยู่ในช่วงคริสตศตวรรษที่ 15 ถึง 16 อาณาจักรนี้ไม่เพียงแต่เป็นศูนย์กลางทางการเมืองที่สามารถรวบรวมเกาะศรีลังกาให้เป็นปึกแผ่นได้เป็นครั้งสุดท้ายก่อนเข้าสู่ยุคล่าอาณานิคม แต่ยังเป็นยุคทองของศิลปวัฒนธรรมและวรรณกรรมทางพุทธศาสนาอีกด้วย

อาณาจักรมีศูนย์กลางอยู่ที่กรุงโกฏเฏ ใกล้กับกรุงโคลัมโบในปัจจุบัน เดิมทีเมืองนี้ถูกสร้างขึ้นเพื่อเป็นป้อมปราการเพื่อป้องกันการรุกรานจากอาณาจักรยาฬปปาณัมทางตอนเหนือ

## ยุครุ่งเรือง
ยุคที่รุ่งเรืองที่สุดของอาณาจักรคือรัชสมัยพระเจ้าปรากรมพาหุที่ 6 ครองราชย์ระหว่างปี 1412 ถึง 1467 พระองค์ทรงเป็นกษัตริย์องค์สุดท้ายที่สามารถแผ่ขยายอำนาจปกครองเกาะศรีลังกาได้ทั้งหมด รวมถึงการปราบอาณาจักรยาฬปปาณัมและบรรดานครรัฐอิสระได้สำเร็จ ในยุคนี้โกฏเฏกลายเป็นศูนย์กลางการค้าทางทะเลที่สำคัญ โดยส่งออกทรัพยากรล้ำค่าอย่าง อัญมณีและเครื่องเทศไปยังตลาดโลก โดยเฉพาะอบเชย

รัชสมัยพระเจ้าปรักกรมพาหุที่ 6 เป็นยุคเฟื่องฟูของวรรณกรรม มีการรังสรรค์วรรณกรรมประเภท "สันเทศะ" ที่แปลว่าสารจากหงส์ นอกจากนี้ยังมีการส่งเสริมพุทธศาสนาอย่างเข้มแข็ง มีการเจริญสัมพันธไมตรีกับประเทศพุทธในเอเชียตะวันออกเฉียงใต้ รวมถึงกรุงศรีอยุธยา

## การล่มสลาย
คริสตศักราช 1505 เมื่อกองเรือโปรตุเกสภายใต้การนำของ ลูเรนโซ เด อัลเมดา (Lourenço de Almeida) เดินทางมาถึงชายฝั่งเกาะลังกา การเข้ามาของชาติตะวันตกนำมาซึ่งความเปลี่ยนแปลงทั้งด้านการค้าและศาสนา ในระยะแรกความสัมพันธ์เป็นไปในเชิงการค้า แต่ต่อมาโปรตุเกสเริ่มเข้ามาแทรกแซงการเมืองภายในผ่านการทำสนธิสัญญาคุ้มครอง ความอ่อนแอภายในเริ่มปรากฏชัดในปี 1521 เมื่อเกิดเหตุปลงประชนม์และแย่งชิงราชสมบัติระหว่างพระโอรสสามพระองค์ของพระเจ้าวิชัยพาหุที่ 7 ส่งผลให้อาณาจักรแตกออกเป็นสามก๊ก ได้แก่ อาณาจักรโกฏเฏ, อาณาจักรสีตาวกะ และนครรัฐไรกมะ การแบ่งแยกนี้ส่งผลให้โกฏเฏต้องพึ่งพาพละกำลังทางทหารของโปรตุเกสมากขึ้นเพื่อต่อสู้กับอาณาจักรสีตาวกะที่เข้มแข็งกว่า 

ท้ายที่สุดในปี 1597 เมื่อพระเจ้าธรรมปาละ กษัตริย์องค์สุดท้ายของโกฏเฏซึ่งเข้ารีตเป็นคาทอลิกเสด็จสวรรคต พระองค์ได้มอบอำนาจอธิปไตยให้แก่พระเจ้าเฟลิเปที่ 1 แห่งโปรตุเกส ทำให้อาณาจักรโกฏเฏสิ้นสุดลงอย่างเป็นทางการและตกเป็นอาณานิคมของโปรตุเกส

## อ้างอิง

กฏ
กฏ‎
หมวดหมู่:ราชอาณาจักรในอดีต
หวัง อวี้เหวิน

**หวัง อฺวี้เหวิน** (; เกิด 28 พฤษภาคม ค.ศ. 1997) เป็นนักแสดงหญิงชาวจีน เธอมีชื่อเสียงจากการรับบทบาทในซีรีส์ละครเรื่อง *ป่วนรัก งานแต่งทิพย์* (2021) และ *[[รักนี้เธอมอบให้]]* (2023)

## อาชีพ
หวังเปิดตัวครั้งแรกในละครแฟนตาซีเกี่ยวกับรั้วมหาวิทยาลัยเรื่อง *Superstar Academy* ใน ค.ศ. 2016 จากนั้นจึงเปิดตัวในภาพยนตร์เยาวชนชื่อ *Nice To Meet You* กำกับโดยกู้ ฉางเว่ย์ และเปิดตัวในเมโลดรามาเยาวชนเรื่อง *[[คิมหันต์เมื่อวันวาน (รายการโทรทัศน์)|คิมหันต์เมื่อวันวาน]]*ที่อิงจากนิยายที่มีชื่อเดียวกันของกัว จิ้งหมิง

## ผลงานการแสดง
### ภาพยนตร์

### ซีรีส์

## อ้างอิง

หมวดหมู่:ศิษย์จากสถาบันสอนเต้นปักกิ่ง
หมวดหมู่:นักแสดงหญิงในรายการโทรทัศน์จีน
หมวดหมู่:นักแสดงหญิงในภาพยนตร์จีน
ทันช็อน

**ทันช็อน** () เป็นเมืองท่าทางตะวันออกเฉียงเหนือของจังหวัดฮัมกย็องใต้ ประเทศเกาหลีเหนือ  มีประชากรประมาณ 360,000 คน มีอาณาเขตติดต่อกับทะเลญี่ปุ่น (ทะเลเกาหลีตะวันออก) ซึ่งเป็นจุดที่แม่น้ำนัมแดไหลลงสู่ทะเล

## การแบ่งเขตการปกครอง
ทันช็อนแบ่งออกเป็น 39 *[[เขตการปกครองของประเทศเกาหลีเหนือ|ทง]]* (ย่าน) 39 *[[เขตการปกครองของประเทศเกาหลีเหนือ|รี]]* (หมู่บ้าน):

## เศรษฐกิจ
มีทรัพยากรแร่ธาตุอย่างกว้างขวางในพื้นที่ รวมถึงโคบอลต์ แมกนีไซต์ และแร่เหล็ก เมืองนี้เป็นที่รู้จักในด้านการผลิตเคมีภัณฑ์ สิ่งทอ เครื่องโลหะ เครื่องจักร และการถลุงแร่ เหมืองคอมด็อกตั้งอยู่ในย่านคึมกล 1 ส่วนเหมืองแทฮึงตั้งอยู่ในจังหวัดฮัมกย็องใต้

พื้นที่นี้ยังเป็นที่ตั้งของสถานีไฟฟ้าทันช็อนขนาดใหญ่ (อยู่ระหว่างการก่อสร้าง ณ เดือนพฤศจิกายน ค.ศ. 2025) ประกอบด้วยอุโมงค์ส่งน้ำที่มีความยาวมากกว่า 100 กิโลเมตรและสถานีไฟฟ้าที่วางแผนไว้จำนวนหกแห่ง โดยได้ดำเนินการก่อสร้างมาตั้งแต่ ค.ศ. 2017
;เทคโนโลยี
ทันช็อนปรากฏอยู่ในเกมคอมพิวเตอร์ชื่อเทรดวินด์ส (Tradewinds)

## การขนส่ง
ทันช็อนตั้งอยู่บนสายพย็องราและสายฮอช็อนของการรถไฟแห่งรัฐเกาหลี ใน ค.ศ. 2012 ท่าเรือของเมืองได้รับการบูรณะและปรับปรุงให้ดีขึ้น ท่าเรือทันช็อนได้รับการก่อสร้างใหม่ และพิธีฉลองการดำเนินการเสร็จสิ้นได้จัดขึ้นในเดือนธันวาคม ค.ศ. 2012 ในพิธีดังกล่าว มีการอ่านข้อความแสดงความยินดีร่วมกันซึ่งส่งโดยคณะกรรมการกลางของพรรคแรงงานเกาหลีและคณะรัฐมนตรีต่อเจ้าหน้าที่และสมาชิกของหน่วยรบพิเศษทางแรงงาน (shock brigades) ผู้ซึ่งสร้างผลงานจากการใช้แรงงานในการก่อสร้างท่าเรือ

เส้นทางรถไฟฟ้าล้อยาง (trolleybus) วิ่งภายในทันช็อนจากบริเวณข้างสถานีคึมกลในย่านคึมกล 1 ไปยังย่านคึมกล 3 ด้วยความยาวมากกว่า 6 กิโลเมตร เส้นทางนี้เปิดให้บริการใน ค.ศ. 1986 เพื่อให้บริการในเขตพื้นที่เหมืองค็อมด็อก อย่างไรก็ตาม ไม่พบเห็นรถไฟฟ้าล้อยางจากภาพถ่ายดาวเทียมตั้งแต่ ค.ศ. 2011

## สัตว์ป่า
ประชากรกวางผาจีนในทันช็อนได้รับการกำหนดให้เป็นอนุสรณ์สถานทางธรรมชาติเกาหลีเหนือหมายเลข 293

## ภูมิอากาศ
ทันช็อนมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน: *Dfa*)

## ดูเพิ่ม
*เขตการปกครองของประเทศเกาหลีเหนือ
*ภูมิศาสตร์เกาหลีเหนือ
*จังหวัดฮัมกย็องใต้

## อ้างอิง

## อ่านเพิ่ม

*Dormels, Rainer. North Korea's Cities: Industrial facilities, internal structures and typification. Jimoondang, 2014. 

## แหล่งข้อมูลอื่น
*City profile of Tanchon 

หมวดหมู่:นครในจังหวัดฮัมกย็องใต้
หมวดหมู่:เมืองท่าและเมืองในประเทศเกาหลีเหนือ
หมวดหมู่:นครในประเทศเกาหลีเหนือ
ไทยวีเมนส์ลีก 2 ฤดูกาล 2568

**ไทยวีเมนส์ลีก 2 ฤดูกาล 2568** เป็นการแข่งขันฟุตบอลไทยระดับวิดิชั่น 2 ฤดูกาลที่ 8 โดยทุกทีมจะได้รับเงินสนับสนุนสโมสรละ 300,000 บาท ขณะเดียวกันทีมชนะเลิศจะได้รับเงินรางวัล 150,000 บาท และสิทธิในการเลื่อนชั้นไปเล่นในระดับไทยวีเมนส์ลีก 1 ฤดูกาล 2026 ต่อไป เช่นเดียวกับทีมรองชนะเลิศ จะได้รับเงินรางวัล 75,000 บาท และ อันดับ 3 เงินรางวัล 50,000 บาท ส่วน 2 ทีมอันดับสุดท้าย จะต้องไปเล่นในไทยวีเมนส์ลีก 1 ฤดูกาล 2569 ต่อไป ทีมในดิวิชั่น 2 เพิ่มเงินสนับสนุนจากเดิม 100,000 บาท เป็น 300,000 บาทรวมค่าเดินทาง

## สโมสร
### สโมสรที่ออกและเข้าจากไทยวีเมนส์ลีก 2
#### ออกจากไทยวีเมนส์ลีก 2
##### เลื่อนชั้นสู่[[ไทยวีเมนส์ลีก ฤดูกาล 2568|ไทยวีเมนส์ลีก 1]]
* โรงเรียนกีฬาจังหวัดนครศรีธรรมราช 
* พีทียู ท่าโขลง

##### ตกชั้นสู่[[ไทยวีเมนส์ลีก ฤดูกาล 2569 รอบคัดเลือก|ไทยวีเมนส์ลีก ฤดูกาล 2569 รอบคัดเลือก]]
* มหานครขอนแก่น
* บีอาร์ยู บุรีราษฎร์ อะคาเดมี่

##### ถอนทีมจากไทยวีเมนส์ลีก 2
* หลังสวน ซิตี้
#### เข้าสู่ไทยวีเมนส์ลีก 2
##### ตกชั้นจาก[[ไทยวีเมนส์ลีก ฤดูกาล 2567|ไทยวีเมนส์ลีก 1]]
* โรงเรียนกีฬาจังหวัดขอนแก่น 
* โรงเรียนกีฬากรุงเทพมหานคร 

##### เลื่อนชั้นจาก[[ไทยวีเมนส์ลีก ฤดูกาล 2567/68 รอบคัดเลือก|ไทยวีเมนส์ลีก ฤดูกาล 2568 รอบคัดเลือก]]
* พีทียู ท่าโขลง
* บีอาร์ยู บุรีราษฎร์ อะคาเดมี่

### สโมสรที่เข้าแข่งขัน
ไทยวีเมนส์ลีก 2 ฤดูกาล 2568 มีสโมสรที่เข้าแข่งขันทั้งหมด 8 สโมสร ประกอบด้วย

### ข้อมูลสโมสร

### ผู้เล่นต่างชาติ
สำหรับการขึ้นทะเบียนนักกีฬาฟุตบอลต่างชาติ กำหนดให้เป็นนักกีฬาฟุตบอลต่างชาติ สัญชาติทั่วไป ไม่เกิน 3 คนและให้มีนักกีฬาฟุตบอลต่างชาติ ที่มีสัญชาติอยู่ในประเทศสมาชิกของเอเอฟซี ได้อีก 1 คน และให้มีนักกีฬาฟุตบอลต่างชาติที่มีสัญชาติอยู่ในประเทศสมาชิกของอาเซียนได้อีกไม่เกิน 1 คน
ชื่อผู้เล่นใน **ตัวหนา** หมายถึง ผู้เล่นลงทะเบียนระหว่างช่วงโอนย้ายกลางฤดูกาล

### ตารางคะแนน


### อันดับตามสัปดาห์

### Results by round

### ผลการแข่งขัน

## สถิติ
### ผู้ทำประตู

### แฮตทริก

หมายเหตุ: (H) = ทีมเหย้า; (A) = ทีมเยือน

### คลีนชีตส์

### รางวัลประจำเดือน

## อ้างอิง

ว
หมวดหมู่:ไทยวีเมนส์ลีกแบ่งตามฤดูกาล
หมวดหมู่:การแข่งขันกีฬาในจังหวัดขอนแก่น
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดชลบุรี
ชีวิตบัดซบ

***ชีวิตบัดซบ*** () เป็นภาพยนตร์ไทยแนวชีวิต อาชญากรรม ครอบครัว สะท้อนสังคม ขนาด 35 มม. พากย์เสียงในฟิล์ม ปี พ.ศ. 2520 สร้างโดยมูฟวิ่งพิคเจอร์ กำกับโดยเพิ่มพล เชยอรุณ นำแสดงโดยสรพงศ์ ชาตรีและเปียทิพย์ คุ้มวงศ์ เข้าฉายครั้งแรกเมื่อวันที่ 21 พฤษภาคม พ.ศ. 2520 จากการแสดงในภาพยนตร์เรื่องนี้ ทำให้ สรพงศ์ ชาตรี คว้ารางวัลพระราชทานพระสุรัสวดี หรือ รางวัลตุ๊กตาทอง สาขานักแสดงนำชายยอดเยี่ยม จากงานประกาศรางวัลตุ๊กตาทอง ครั้งที่ 11 ซึ่งนับเป็นการได้รับรางวัลดังกล่าวเป็นครั้งที่ 2 ติดต่อกัน ต่อจากผลงานการแสดงในภาพยนตร์เรื่อง *[[สัตว์มนุษย์]]* (2519)

## เรื่องย่อ
*ชีวิตบัดซบ* เรื่องราวเกิดขึ้นในชุมชนแออัดแห่งหนึ่ง ทม (สรพงศ์ ชาตรี) เป็นครูสอนหนังสือ อาศัยอยู่กับภรรยาชื่อ ฤดี (เปียทิพย์ คุ้มวงศ์) ซึ่งประกอบอาชีพช่างเสริมสวย และมีบุตรสาววัย 9 ขวบชื่อ อ้อย (ต้องตา รัตนภานุ) ต่อมา บิดาของทม (ราชันย์ กาญจนมาศ) เดินทางมาจากต่างจังหวัดเพื่อมาเยี่ยมลูกชายและพักอาศัยอยู่ด้วยกัน

ฤดีถูก วิไล ชักชวนไปร่วมงานเลี้ยงสังสรรค์ ทำให้ได้รู้จักกับ เสี่ยเกียรติ นักธุรกิจผู้มีฐานะ และเกิดความสัมพันธ์ลึกซึ้งต่อกัน ในคืนหนึ่งที่ทมออกไปทำงานพิเศษและไม่ได้กลับบ้าน ฤดีไม่อาจทนต่อความเหงาได้ จึงมีความสัมพันธ์กับบิดาของทม เหตุการณ์ดังกล่าวถูกชาวบ้านพบเห็นและกลายเป็นข่าวลือแพร่สะพัดในละแวกนั้น เมื่อทมทราบเรื่อง จึงตัดสินใจให้บิดาเดินทางกลับต่างจังหวัด ฤดียอมรับผิดในสิ่งที่เกิดขึ้น และทมเลือกให้อภัยเพื่อเห็นแก่บุตรสาว

ต่อมา ในคืนที่ฝนตกหนัก กลุ่มวัยรุ่นในชุมชนซึ่งมี เจ้าดำ (ภิญโญ ปานนุ้ย) เป็นหัวโจก บุกเข้ามาทำร้ายและข่มขืนอ้อย ทมเข้ามาพบเหตุการณ์พอดีและเกิดความโกรธแค้นอย่างรุนแรง เขาตามล่าวัยรุ่นกลุ่มดังกล่าวและสังหารในที่สุด ก่อนที่ทมจะถูกจับกุมและได้รับโทษตามกฎหมาย

## นักแสดง
* สรพงศ์ ชาตรี รับบท ทม
* เปียทิพย์ คุ้มวงศ์ รับบท ฤดี
* ต้องตา รัตนภานุ รับบท อ้อย
* ราชันย์ กาญจนมาศ รับบท พ่อของทม
* ภิญโญ ปานนุ้ย รับบท ดำ

## รางวัล

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์ที่กำกับโดย เพิ่มพล เชยอรุณ
หมวดหมู่:ภาพยนตร์ชีวิตไทย
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ครอบครัวไทย
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
แมน ธีระพล

**แมน ธีระพล** (เกิด 13 เมษายน พ.ศ. 2479)  เป็นอดีตนักแสดงชายและผู้กำกับภาพยนตร์ชาวไทย โด่งดังจากบท แมน ดำเกิงเดช ใน *[[เหยี่ยวราตรี]]* (2501), สอพินยา ใน *[[ผู้ชนะสิบทิศ]]* (2509–2510), บุญมี แม่นฉมวก ใน 7 พระกาฬ (2510) และ เจิด ใน *[[มนต์รักลูกทุ่ง]]* (2513)

## ประวัติ
แมน ธีระพล มีชื่อและนามสกุลจริงว่า สมศักดิ์ พงษ์ธีระพล เกิดเมื่อวันที่ 13 เมษายน พ.ศ. 2479 ที่จังหวัดฉะเชิงเทรา เป็นบุตรในครอบครัวที่มีพี่น้องทั้งหมด 4 คน แบ่งเป็นชาย 2 คน และหญิง 2 คน ในครอบครัวที่ทำธุรกิจโรงสี สำเร็จการศึกษาระดับมัธยมศึกษาปีที่ 6 จากโรงเรียนประจำจังหวัด

## อาชีพ
สนั่น นาคสู่สุข หรือที่รู้จักในชื่อ เซียนเป๋ เป็นผู้ชักนำแมนเข้าสู่วงการแสดง โดยมีผลงานภาพยนตร์เรื่องแรกคือ *[[เหยี่ยวราตรี]]* (2501) แสดงคู่กับ เรวดี ศิริวิไล ซึ่งเป็นปีเดียวกับที่ มิตร ชัยบัญชา เข้าสู่วงการภาพยนตร์เช่นกัน ในช่วงแรก แมนได้รับบทพระเอกในภาพยนตร์หลายเรื่อง

สำหรับชื่อและนามสกุลในวงการคือ แมน ธีระพล มาจากชื่อตัวละครพระเอกในภาพยนตร์เรื่อง เหยี่ยวราตรี คือ แมน ดำเกิงเดช ซึ่งผู้สร้างเห็นว่าเหมาะสมจึงนำคำว่า แมน มาใช้เป็นชื่อในการแสดง ส่วนนามสกุล ธีระพล นำมาจากนามสกุลจริงคือ พงษ์ธีระพล โดยตัดคำว่า พงษ์ ออก อย่างไรก็ตาม เมื่อมิตร ชัยบัญชาได้รับความนิยมเพิ่มขึ้นอย่างต่อเนื่อง บทบาทของแมนจึงค่อย ๆ เปลี่ยนจากพระเอกมาเป็น พระรอง นักแสดงสมทบ และดาวร้าย ในเวลาต่อมา ผลงานภาพยนตร์เรื่องสุดท้ายของเขาคือ *[[อำแดงเหมือนกับนายริด]]* (2537) นำแสดงโดยสันติสุข พรหมศิริ และจินตหรา สุขพัฒน์

## ผลงาน
### ภาพยนตร์
; ภาพยนตร์แต่ละเรื่องเรียงตามลำดับวันและเดือนที่เข้าฉาย ยกเว้นเรื่องที่ไม่ระบุวันที่เข้าฉายวันแรก

## อ้างอิง

หมวดหมู่:บุคคลที่เกิดในปี พ.ศ. 2479
หมวดหมู่:บุคคลที่ยังมีชีวิตอยู่
หมวดหมู่:นักแสดงจากจังหวัดฉะเชิงเทรา
หมวดหมู่:นักแสดงภาพยนตร์ชายชาวไทย
หมวดหมู่:ผู้กำกับภาพยนตร์ชาวไทย
แม่น้ำโพทง

**แม่น้ำโพทง** หรือ **โพทงกัง** เป็นแม่น้ำในประเทศเกาหลีเหนือ ไหลผ่านเปียงยางซึ่งเป็นเมืองหลวงและเป็นลำน้ำสาขาของแม่น้ำแทดง

มีสะพานหลายแห่งทอดข้ามแม่น้ำในเปียงยาง รวมถึงสะพานแห่งหนึ่งบริเวณปากแม่น้ำที่เรียกว่า "สะพานโพทง" อย่างไรก็ตาม สะพานที่ใหญ่ที่สุดคือสะพานที่รู้จักในชื่อ "สะพานอันซัน" พิกัด  ซึ่งรองรับทางหลวงแยกช่องจราจรสายหลักในแนวทิศตะวันออก–ตะวันตก

ก่อน ค.ศ. 1946 พื้นที่เกษตรกรรมทางตะวันตกของเปียงยางตามแนวริมแม่น้ำ (ที่ราบลุ่มแม่น้ำ) ลงไปจนถึงจุดที่ไหลเข้าสู่แม่น้ำแทดงต้องเผชิญอุทกภัยเป็นประจำทุกปี พื้นที่แห่งนี้เป็นที่รู้จักในชื่อ "โทซงรัง" ชาวนาที่นั่นต้องสร้างบ้านของตนเองขึ้นใหม่ทุกปีหลังน้ำลด ดังนั้นสิ่งก่อสร้างจึงมีความจำเป็นต้องมีลักษณะชั่วคราว เช่น กระท่อม หรือแม้แต่บ้านหลุม ใน ค.ศ. 1946 แม่น้ำได้รับการเปลี่ยนทางน้ำผ่านโทซงรังตาม "โครงการปรับปรุงแม่น้ำโพทง" ปัจจุบันโทซงรังเป็นส่วนหนึ่งของเปียงยาง

ใน ค.ศ. 1971 ณ อุทยานบนภูเขาพงฮวา ซึ่งเป็นเนินเขาบนฝั่งซ้าย (ทิศตะวันออก) ของแม่น้ำ รัฐบาลได้ก่อสร้างอนุสาวรีย์สำหรับ "โครงการปรับปรุงแม่น้ำโพทง" พิกัด  เพื่อระลึกถึงการไปเยือนโทซงรังของคิม อิล-ซ็องใน ค.ศ. 1945 และการเปลี่ยนทางน้ำใน ค.ศ. 1946

ใน ค.ศ. 1976 การไปรษณีย์เกาหลีเหนือได้ออกแสตมป์เพื่อระลึกถึงการไปเยือนโทซงรังของคิม อิล-ซ็องใน ค.ศ. 1945 ใน ค.ศ. 1998 พวกเขาได้ออกแผ่นที่ระลึกแสตมป์แสดงภาพคิม อิล-ซ็องขณะทำพิธีวางศิลาฤกษ์เพื่อการก่อสร้างโครงการเปลี่ยนทางน้ำ

## อ้างอิง

## แหล่งข้อมูลอื่น
* ภาพถ่ายอนุสาวรีย์โดยมีย่านกลางเมืองเปียงยางเป็นฉากหลัง

โพทง
หมวดหมู่:ภูมิศาสตร์เปียงยาง
หมวดหมู่:จังหวัดพย็องอันใต้
สะพานแทดง

**สะพานแทดง** () เป็นสะพานข้ามแม่น้ำแทดงในเปียงยาง ประเทศเกาหลีเหนือ

สะพานแห่งนี้สร้างขึ้นโดยชาวญี่ปุ่นและเสร็จสมบูรณ์ใน ค.ศ. 1905 เป็นหนึ่งในสองเส้นทางเชื่อมต่อทิศตะวันออก–ตะวันตกที่เก่าแก่ที่สุดของเปียงยางผ่านแม่น้ำแทดง ร่วมกับสะพานยังกัก ซึ่งสร้างขึ้นในปีเดียวกัน

สะพานส่วนใหญ่ถูกทำลายในสงครามเกาหลี เมื่อกองทัพจีนรุกคืบเข้าใกล้เปียงยางในฤดูหนาว ค.ศ. 1950 พลเรือนหลายพันคนได้หลบหนีไปยังซากปรักหักพังของสะพานเพื่อข้ามแม่น้ำ ส่งผลให้มีผู้เสียชีวิตหลายราย การข้ามสะพานแทดงที่พังทลายเป็นส่วนหนึ่งของการอพยพครั้งใหญ่จากเปียงยางในช่วงสงครามเกาหลี เหตุการณ์ดังกล่าวถูกบันทึกภาพไว้เมื่อวันที่ 5 ธันวาคม ค.ศ. 1950 โดยแมกซ์ เดสฟอร์ ช่างภาพจาก*[[แอสโซซิเอเต็ดเพรส]]* ในชื่อภาพ "*Flight of Refugees Across Wrecked Bridge in Korea*" (*[[การหลบหนีของผู้ลี้ภัยข้ามสะพานที่พังทลายในเกาหลี]]*) ซึ่งทำให้เขาได้รับรางวัลพูลิตเซอร์สาขาการถ่ายภาพใน ค.ศ. 1951

## อ้างอิง

หมวดหมู่:สะพานในประเทศเกาหลีเหนือ
แทดง
หมวดหมู่:สะพานในเกาหลีภายใต้การปกครองของญี่ปุ่น
หมวดหมู่:อาคารและสิ่งปลูกสร้างของจักรวรรดิเกาหลี
หมวดหมู่:สะพานข้ามแม่น้ำแทดง

หมวดหมู่:สิ่งก่อสร้างในเปียงยาง
หมวดหมู่:สิ่งก่อสร้างในจักรวรรดิเกาหลี
ออลเนชั่นส์คาเฟ่

**ออลเนชั่นส์คาเฟ่** () เป็นโครงการต้อนรับทางวัฒนธรรมที่ก่อตั้งโดยทีมงานชาวอิสราเอล ชาวปาเลสไตน์ และชาวต่างชาติในเยรูซาเลมตะวันออก ใกล้กับสวนเกทเซมานี ในปี 2546 ระหว่างอินติฟาดาครั้งที่สอง

ในปี พ.ศ. 2547 และ พ.ศ. 2548 ออลเนชั่นส์คาเฟ่ได้ขยายขอบเขตไปรวมถึงนักดนตรีและศิลปินทางวัฒนธรรม และจัดกิจกรรมในสถานที่อื่น ๆ รวมถึงเทศกาลเจราช และอัมมาน, ศาสดามูซา, สวิตเซอร์แลนด์, เยอรมนี, อังกฤษ และคาบสมุทรไซนาย

ในปี พ.ศ. 2549 ออลเนชั่นส์คาเฟ่ได้เริ่มจัดงานพบปะทางวัฒนธรรมรายสัปดาห์ ระหว่างชาวปาเลสไตน์และชาวอิสราเอลใกล้กับบ่อน้ำฮันย่า ในพื้นที่ดินแดนไร้ผู้คนทางประวัติศาสตร์ระหว่างกรุงเยรูซาเลมและเบธเลเฮม การรวมกลุ่มเหล่านี้ขยายออกไปรวมถึงค่ายฤดูร้อน งานเกษตรกรรมกับเกษตรกรในท้องถิ่น และแคมเปญทำความสะอาดธรรมชาติ

ลักษณะเฉพาะอย่างหนึ่งของงานของออลเนชั่นส์คาเฟ่ คือการที่ไม่มีวาระทางการเมือง และสามารถเข้าถึงได้โดยผู้คนจากหลากหลายภูมิหลัง รวมถึงคนจนและคนรวย นักรบและผู้สร้างสันติภาพ พลเรือนและทหาร ผู้ลี้ภัยและผู้ตั้งถิ่นฐาน ผู้หญิงและผู้ชาย คนพิการ ผู้คนที่มีความเชื่อทางศาสนาต่าง ๆ เป็นต้น

ในปี พ.ศ. 2551 ทีมงานออลเนชั่นส์คาเฟ่ ได้นำขบวน "คาราวานดินแดนศักดิ์สิทธิ์" ผ่านกรุงเยรูซาเลมและเขตเวสต์แบงก์ พร้อมทั้งสร้างภาพยนตร์สารคดีที่มีชื่อเดียวกัน

## อ้างอิง

หมวดหมู่:การสร้างชุมชน
หมวดหมู่:ธรรมชาติกับศาสนา
หมวดหมู่:องค์การที่ก่อตั้งในคริสต์ทศวรรษ 2000
ซูซุ มิตาเกะ

**ซูซุ มิตาเกะ** (; ; ชื่อเล่น: โอซูซุ; 23 กันยายน ค.ศ. 1994 – ) เป็นอดีตนักแสดงเอวีชาวญี่ปุ่น

## ประวัติ
ซูซุ มิตาเกะ เกิดที่จังหวัดคานางาวะ

ในเดือนกุมภาพันธ์ ค.ศ. 2015 เธอได้เดบิวต์ในวงการเอวีในฐานะนักแสดงประจำของอี-บอดี

และเธอได้เป็นนางแบบประจำของเอสวันตั้งแต่เดือนกรกฎาคม ค.ศ. 2016

กระทั่งเธอออกจากต้นสังกัดในเดือนเมษายน ค.ศ. 2017 และตั้งแต่นั้นมาก็ทำงานในฐานะนักแสดงเดี่ยว

## ชีวิตส่วนตัว
งานอดิเรกของเธอคือการร้องเพลงและกีฬา ส่วนความสามารถพิเศษของเธอคือการทำอาหาร

ขนาดหน้าอกของเธอเป็นคัพดี (D) จนถึงช่วงมัธยมต้น แต่ขยายใหญ่ขึ้นเป็นคัพเอช (H) ในช่วงมัธยมปลาย

เธอมีประสบการณ์ทางเพศครั้งแรกเมื่ออายุ 16 ปี กับเพื่อนสนิทของรุ่นพี่ที่เป็นแฟนหนุ่มของเธอ โดยในวันที่พวกเขาพบกัน เขาได้ล่วงเกินเธออย่างกะทันหัน และเธอไม่สามารถปฏิเสธได้ ดังนั้นเธอจึงเสียพรหมจรรย์ให้กับเขาในป่าด้านหลังพื้นที่พักอาศัย อย่างไรก็ตาม ในการให้สัมภาษณ์อีกครั้งหนึ่ง เธอกล่าวว่าประสบการณ์ทางเพศครั้งแรกของเธอเกิดขึ้นกับแฟนหนุ่มวัย 21 ปีของเธอในตรอกมืดใกล้ร้านสะดวกซื้อ และเธอเคยมีคู่รักทางเพศมาแล้วสามคนก่อนที่จะเปิดตัวในวงการ ซึ่งทั้งหมดเป็นแฟนหนุ่มของเธอ

แม้ว่าเธอจะไม่ได้ตั้งใจจะเดบิวต์ในวงการเอวี แต่แมวมองคนหนึ่งบอกเธอว่า "คุณทำแบบนี้ไม่ได้หรอกถ้าคุณยังไม่โตเป็นสาว" และหลังจากไตร่ตรองอยู่นาน เธอก็ตัดสินใจลองดูในขณะที่เธอยังสาวอยู่

## ผลงาน

### ดีวีดีสำหรับผู้ใหญ่ (ฉบับเซ็นเซอร์)
; ค.ศ. 2015
* *โบกุ โนะ อี นาริ เอชคัพ รันเจรีเมโดะ* () (13 กรกฎาคม โดยอี-บอดี)
* *`โคโนะ คาราดะ โอะ สึกัตเตะ คูดาไซ' ฮาจิเมเตะ โนะ โดเต ฟูเดโอโรชิ เอจิคัปปุ บิโชโจ-มิ ตาเกะ ซูซุ งะ กาจิ ชิโรโตะ ไคกิง* () (13 พฤศจิกายน โดยอี-บอดี)

; ค.ศ. 2016
* *ไซ โกกีว บอดี โจชิ โกเซ ชินเซ-นากะ ดาชิ โซปุ จูเน็ง โอยาจิ โอะ อิยาชิเตะ กูเรรุ โจ ยูเรียว ฟูโซกูเต็ง* () (13 มีนาคม โดยอี-บอดี)

## การปรากฏตัว

### ทางโทรทัศน์
* รายการอาเบโนจังเนรุ #28 (3 มกราคม ค.ศ. 2017 ช่องเอนเตอร์! คีวโกคีว)

### ปาจิงโกะ
* ซีอาร์ จูซีฮันนี 2 (กรกฎาคม ค.ศ. 2018 โดยบริษัทซันเซ อาร์แอนด์ดี)
* พี จูซีฮันนี เอช (ฮาเร็ม) (พฤษภาคม ค.ศ. 2023 โดยบริษัทซันเซ อาร์แอนด์ดี)

## อ้างอิง

หมวดหมู่:นักแสดงหนังโป๊หญิงชาวญี่ปุ่น
แบร์เทล บรูน

**แบร์เทล บรูน** (; 13 พฤศจิกายน ค.ศ. 1937 – 21 กันยายน ค.ศ. 2011) เป็นนักธรรมชาติวิทยา, นักอนุรักษ์ธรรมชาติระดับนานาชาติ และนักประสาทวิทยา โดยบรูนได้เขียนหนังสือหลายเล่มและเป็นผู้ร่วมเขียนหนังสือเดอะโกลเดนฟีลด์ไกด์ทูเบิดส์ออฟนอร์ธอเมริกาซึ่งตีพิมพ์ครั้งแรกใน ค.ศ. 1966 ต่อมา เขาได้มีส่วนร่วมอย่างมากในความพยายามด้านการอนุรักษ์ โดยเฉพาะอย่างยิ่งในตะวันออกกลาง ซึ่งเขาทำหน้าที่เป็นผู้ประสานงานระหว่างประเทศอิสราเอลและประเทศอียิปต์เพื่อส่งเสริมการอนุรักษ์สัตว์ป่าในคาบสมุทรซีนายเมื่อภูมิภาคนี้ถูกส่งคืนให้แก่อียิปต์หลังสนธิสัญญาสันติภาพแคมป์เดวิดใน ค.ศ. 1978

## ชีวิตช่วงต้น
บรูนเกิดที่สเกลสเกอร์ ประเทศเดนมาร์ก เขาเป็นบุตรชายของอีริค วัลเดมาร์ มารี อันเดอร์ ลาย บรูน และเอบบา เคียร์สตีเนอ พออุลเซิน โดยเป็นลูกคนสุดท้องในบรรดาพี่น้องสี่คน เขาเติบโตขึ้นในหมู่บ้านชาวประมงของเดนมาร์ก โดยตั้งใจจะเจริญรอยตามบิดาของเขาในฐานะแพทย์ประจำหมู่บ้าน ทั้งนี้ บรูนเติบโตขึ้นในประเทศเดนมาร์กที่ถูกยึดครองในช่วงสงครามโลกครั้งที่สองสงครามโลกครั้งที่สอง ซึ่งเขารู้สึกภาคภูมิใจเป็นพิเศษที่พี่ชายและพ่อของเขาเป็นสมาชิกที่กระตือรือร้นของขบวนการกู้ชาติเดนมาร์ก

## อ้างอิง

หมวดหมู่:นักธรรมชาติวิทยาชาวเดนมาร์ก
หมวดหมู่:ศิษย์เก่าจากมหาวิทยาลัยโคเปนเฮเกน
ตำบลดงเค

**ดงเค** () เป็นตำบลในจังหวัดกาวบั่ง ประเทศเวียดนาม

ตำบลดงเคได้รับการจัดตั้งขึ้นเมื่อวันที่ 16 มิถุนายน ค.ศ. 2025 ตามมติเลขที่ 1657/NQ-UBTVQH15 ของคณะกรรมาธิการสามัญประจำสมัชชาแห่งชาติ โดยให้ควบรวมพื้นที่และประชากรทั้งหมดของเมืองดงเค ตำบลดึ๊กซวน และตำบลจ่องกอน เข้าด้วยกัน ซึ่งตำบลดงเคได้เริ่มดำเนินการอย่างเป็นทางการตั้งแต่วันที่ 1 กรกฎาคม ค.ศ. 2025 เป็นต้นไป

## ภูมิศาสตร์
ตำบลดงเคมีที่ตั้งทางภูมิศาสตร์ดังนี้:
*ทิศเหนือติดกับตำบลกีมด่งและตำบลถักอาน
*ทิศใต้ติดกับตำบลหลั่งเซิน
*ทิศตะวันออกติดกับตำบลดึ๊กล็อง
*ทิศตะวันตกติดกับตำบลกัญเติน 

## ประวัติ
ก่อนการปฏิวัติเดือนสิงหาคม ค.ศ. 1945 เมืองดงเคเป็นส่วนหนึ่งของตำบลเถื่องฟา ต่อมาในเดือนสิงหาคม ค.ศ. 1946 ได้รวมเข้ากับตำบลซัญซี และใช้ชื่อว่าตำบลซัญซี ในเดือนกันยายน ค.ศ. 1959 ตำบลเถื่องฟาได้ถูกจัดตั้งขึ้นใหม่ ชื่อดงเคปรากฏใช้มาตั้งแต่สมัยอาณานิคมฝรั่งเศส ก่อนหน้านี้ฝรั่งเศสได้สร้างป้ายอนุสรณ์ไว้สองแห่ง แห่งแรกตั้งอยู่ทางทิศใต้ของทางหลวงหมายเลข 4 ติดกับตำบลดึ๊กซวน และอีกแห่งหนึ่งตั้งอยู่ทิศเหนือในหมู่บ้านหน่าบ๊าง โดยทั้งสองแห่งใช้ชื่อสถานที่ว่าดงเค

ในปี ค.ศ. 1945 ญี่ปุ่นได้ขับไล่ฝรั่งเศสและยึดครองดงเคเมื่อวันที่ 12 มีนาคม และญี่ปุ่นถอนกำลังออกจากดงเคไปยังหลังเซินในเดือนสิงหาคม จนดงเคได้รับการปลดปล่อยในวันที่ 28 สิงหาคม ค.ศ. 1945 และมีการจัดตั้งคณะกรรมการประชาชนชั่วคราวขึ้น

ในปี ค.ศ. 1947 กองทัพฝรั่งเศสได้ส่งทหารพลร่มลงที่ดงเคและเข้าครอบครองค่ายทหารดงเคอีกครั้ง ตามนโยบายของจังหวัด ทางการท้องถิ่นได้ดำเนินนโยบายเผาทำลายทุกสิ่งทุกอย่าง บ้านเรือนที่เหลือถูกฝ่ายศัตรูเผาทำลายหรือรื้อไปสร้างหลุมหลบภัย ประชาชนจึงเริ่มกลับถิ่นฐานได้อีกครั้งในปี ค.ศ. 1951

ต้นปี ค.ศ. 1950 กองบัญชาการออกคำสั่งให้เริ่มปฏิบัติการฟานดิ่ญฟุ่งโจมตีฐานที่มั่นดงเค เพื่อลดกำลังของศัตรูและเตรียมการตอบโต้ครั้งใหญ่ ในเดือนกรกฎาคม ค.ศ. 1950 กระทรวงกลาโหมได้เริ่มการทัพชายแดนทำลายแผนการของเซิฟ (Rơve) ในเดือนสิงหาคม ค.ศ. 1950 ประธานาธิบดีโฮจิมินห์ได้เดินทางมาบัญชาการรบที่แนวหน้าด้วยตนเอง จนกระทั่งวันที่ 18 กันยายน ค.ศ. 1950 กองทัพเวียดนามสามารถยึดครองและปลดปล่อยดงเคได้อย่างสมบูรณ์

จำนวนบุตรหลานของชาวดงเคที่เข้าร่วมกองทัพในทุกสมัย โดยมีผู้ร่วมรบในสงครามต่อต้านฝรั่งเศส 54 คน สงครามต่อต้านสหรัฐ 250 คน และสงครามชายแดน 1979 อีก 75 คน มีทหารพลีชีพ 68 นาย และมีผู้ได้รับบาดเจ็บอีกจำนวนมาก ในปี ค.ศ. 1996 ดงเคได้รับเหรียญเกียรติยศแรงงานชั้นที่ 3 จากรัฐบาล ในฐานะผู้มีผลงานโดดเด่นด้านการพัฒนาเศรษฐกิจและการต่อต้านสงครามเพื่อปกป้องปิตุภูมิ

เมืองดงเคได้รับการจัดตั้งขึ้นเมื่อวันที่ 11 สิงหาคม ค.ศ. 1999 โดยรวมพื้นที่และประชากรทั้งหมดของตำบลเถื่องฟา และรวมกับพื้นที่ 318.3 เฮกตาร์ และประชากร 1,112 คน ของตำบลเลลาย ภายหลังการจัดตั้งเมืองดงเคมีพื้นที่ 1,497.32 เฮกตาร์ และประชากร 3,704 คน

ปัจจุบันด้วยความได้เปรียบด้านทำเลซึ่งเป็นประตูสู่ทางใต้ของจังหวัด เมืองดงเคได้มีการพัฒนาอย่างรวดเร็ว โครงสร้างพื้นฐานเมืองที่ทันสมัย ​​และกิจกรรมทางการค้าและบริการที่คึกคัก

วันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านของเมืองดงเค ในจังหวัดกาวบั่ง

## อ้างอิง

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง

หมวดหมู่:เมืองในประเทศเวียดนาม
3 (แก้ความกำกวม)

**3** อาจหมายถึง:
* 3 (ตัวเลข)
* มีนาคม

## ดูเพิ่ม
* III (แก้ความกำกวม)
หมวดหมู่:รายชื่อของตัวเลขกำกวม